### เตือน!! อย่าใช้ Smart watch-smart ring ตรวจวัดน้ำตาลในเลือด อย. ยังไม่อนุมัติ

อย. เตือน อย่าใช้ smart watch หรือ smart ring วัดระดับน้ำตาลในเลือด ผลที่ได้อาจไม่ถูกต้องแม่นยำ เนื่องจากอุปกรณ์เหล่านี้ยังไม่ได้รับการอนุมัติจาก อย. เสี่ยงเสียโอกาสในการรักษาที่ถูกวิธีจนทำให้เกิดอันตรายต่อผู้ใช้งานได้

### เภสัชกรเลิศชาย เลิศวุฒิ รองเลขาธิการคณะกรรมการอาหารและยา เปิดเผยว่า ปัจจุบันพบ smart watch หรือ smart ring บางรุ่นที่จำหน่ายในท้องตลาดมีการนำซอฟท์แวร์ทางการแพทย์มาใช้ โดยโฆษณาว่า สามารถตรวจวัดระดับน้ำตาลในเลือดได้ สำนักงานคณะกรรมการอาหารและยา (อย.) ได้ตรวจสอบพบว่าเทคโนโลยีดังกล่าวยังไม่ได้รับการพิสูจน์และยังไม่มีหลักฐานวิชาการสนับสนุนที่เพียงพอ ซึ่งทำให้ผลการวัดระดับน้ำตาลในเลือดอาจไม่ถูกต้อง แม่นยำ เกิดความคลาดเคลื่อน โดยขณะนี้ยังไม่มีผู้ผลิตหรือผู้นำเข้าอุปกรณ์ smart watch หรือ smart ring รายใดได้รับการอนุมัติจาก อย. ดังนั้น ผู้บริโภคอย่าหลงเชื่อโฆษณาอวดอ้างดังกล่าวและซื้อมาใช้แทนอุปกรณ์ทางการแพทย์ อาจส่งผลต่อการได้รับการรักษาที่ถูกต้องและอาจเป็นอันตรายต่อชีวิตได้ แนะนำประชาชนตรวจวัดระดับน้ำตาลในเลือดจากเครื่องตรวจวัดระดับน้ำตาลในเลือดปลายนิ้วที่ได้รับอนุญาตจาก อย. โดยสามารถตรวจสอบได้ทาง QR Code นี้

### รองเลขาธิการฯ อย. กล่าวเพิ่มเติมว่า อย. ได้ดําเนินการระงับโฆษณาและดําเนินการทางกฎหมายกับผูที่เกี่ยวของ สำหรับผู้บริโภค หากพบเห็นหรือสงสัยผลิตภัณฑ์เครื่องมือแพทย์ว่าได้รับอนุญาตถูกต้องหรือไม่ สามารถแจ้งร้องเรียนได้ที่สายด่วน อย.1556 หรือ ผ่าน Line@FDAThai, หรือ E-mail: 1556@fda.moph.go.th ตู้ปณ.1556 ปณฝ. กระทรวงสาธารณสุข จ.นนทบุรี 11004 หรือสำนักงานสาธารณสุขจังหวัดทั่วประเทศ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

วันที่เผยแพร่ข่าว 20 มกราคม 2568 / ข่าวแจก 86 ปีงบประมาณ พ.ศ. 2568